भारतीय अंतरिक्ष अनुसंधान संगठन
इस दौरान, भारत ने भविष्य में संचार की आवश्यकता एवं दूरसंचार का पूर्वानुमान लगते हुए, उपग्रह के लिए तकनीक का विकास प्रारम्भ कर दिया। भारत की अंतरिक्ष में प्रथम यात्रा 1975 में रूस के सहयोग से इसके कृत्रिम उपग्रह आर्यभट्ट के प्रक्षेपण से शुरू हुयी। 1979 तक, नव-स्थापित द्वितीय प्रक्षेपण स्थल सतीश धवन अंतरिक्ष केन्द्र से एस.एल.वी. प्रक्षेपण के लिए तैयार हो चुका था। द्वितीय स्तरीय असफलता की वजह से इसका 1979 में प्रथम प्रक्षेपण सफल नहीं हो पाया था। 1980 तक इस समस्या का निवारण कर लिया गया। भारत का देश में प्रथम निर्मित कृत्रिम उपग्रह रोहिणी-प्रथम प्रक्षेपित किया गया।
आई एन एस अरिहंत
आईएनएस अरिहंत को 26 जुलाई 2009 को एक प्रतीकात्मक लॉन्च समारोह में प्रधानमंत्री मनमोहन सिंह की पत्नी गुरशरण कौर के साथ जनता को पेश किया गया था। यह लांच कारगिल युद्ध के समापन की 10वीं वर्षगांठ के साथ हुआ और इसमें ड्राई डॉक में पानी भर इसे तैराया गया। डिफेंस प्रोफेशनल डेली ने दावा किया कि अरिहंत को इसके परमाणु रिएक्टर, निगरानी उपकरण और आयुध सहित प्रमुख प्रणालियों के बिना लॉन्च किया गया था। प्रति नौसैनिक परंपरा के अनुसार, गुरशरण कौर ने विशाखापत्तनम में गुप्त नौसैनिक बस्ति 'मत्स्य' में पनडुब्बी के प्रक्षेपण को चिह्नित करने के लिए पतवार पर नारियल फोड़ा। फोटोग्राफ़ी निषिद्ध थीं और पूरे पोत को दिखाए जाने वाले फोटो उपलब्ध नहीं हैं। भीड़ को अपने संबोधन में, प्रधानमंत्री सिंह ने पनडुब्बी को एक सार्वजनिक-निजी साझेदारी के नतीजे के रूप में प्रस्तुत किया था। उन्होंने अपने संबोधन में रूस को भी धन्यवाद दिया, उन्होंने कहा, "मैं अपने रूसी मित्रों के लिए उनके सुसंगत और अमूल्य सहयोग के लिए हमारी प्रशंसा व्यक्त करना चाहूंगा, जो कि रूस के साथ करीबी रणनीतिक साझेदारी का प्रतीक है।" अरिहंत के प्रक्षेपण ने एक विश्वसनीय परमाणु त्रियक (ट्राएड) निर्माण के लिए भारत के प्रयासों को मजबूत किया है -जिसमें हवा, भूमि और समुद्र से परमाणु हथियारों को फायर क्षमता शामिल है।